### Resume

Forvaltningen har identificeret to mindre tiltag, der vil kunne forbedre forholdene for cyklister i [adresse]. Der orienteres i punktet om tiltagene, som forventes udført ultimo 2023/primo 2024.

### Sagsfremstilling

Forvaltningen har identificeret to mindre tiltag, der vil kunne forbedre forholdene for cyklister i [adresse], hhv.:

* afmærkning af kantbaner på [adresse] mellem Ved Sønderåen og [adresse], og
* afmærkning af cyklister undtaget fra ensretningen på den sydligste del af [adresse].

Der orienteres med denne sagsindstilling om, at tiltagene gennemføres under forudsætning af at der opnås politiets samtykke til tiltagene.

Tiltagene udføres forventeligt ultimo 2023 eller primo 2024 afhængigt af vejrlig.

Afmærkning af kantbaner på [adresse]

[adresse] udgør, sammen med Flegborg og [adresse], en af de nord-sydgående cykelforbindelser på tværs af [adresse]. Selve [adresse] er central for mobiliteten i byen af flere grunde. Dels udgør vejen en af de få forbindelser på tværs af [adresse], dels indgår vejen som en del af byens p-søgering og skal dermed skabe nem adgang til de store p-anlæg. Grundet gadens funktion og rolle i mobilitetssystemet er der tale om en central og trafikeret transportkorridor. Der kører dagligt ca. 10.800 motorkøretøjer og 300 cyklister/døgn i gaden.

[adresse] er på den sydligste del, mellem [adresse] og Ved Sønderåen indrettet med cykelsti i begge vejsider. På den nordlige del af strækningen, mellem Ved Sønderåen og [adresse], er der dog ingen cykelfaciliteter, og cykeltrafikken er derfor nødsaget til at køre på kørebanen med den øvrige trafik. Selvom der er etableret parkeringsforbud i begge vejsider kan trygheden for cyklister på strækningen forbedres relativt billigt, ved at afmærke kantbaner i begge vejsider på den del af strækningen, hvor der ikke er cykelstier. Kantbanerne etableres i ca. 1 m bredde på den nuværende kørebane, som derved indsnævres. Der er ikke plads til egentlige cykelbaner.

Afmærkning af cyklister undtaget fra ensretning i [adresse]

Den sydligste del af [adresse], mellem Flegborg og Blegbanken, er i dag ensrettet mod syd, og det er således forbudt at køre ind på [adresse] fra Blegbanken - også for cyklister. Mange cyklister vælger dog alligevel at trodse indkørselsforbuddet, og cykle imod ensretningen. Dette sker fordi denne del af [adresse] udgør en smutvej for cyklister der har mål i det nordvestlige Vejle eller oplandene (Jelling, [adresse], [adresse], [adresse]). Ved at tillade cykling imod ensretningen vil korte ture blive nemmere på cykel end i bil, og cyklister bliver derved en klar prioritet. Undersøgelser har desuden vist at cykling imod ensretning generelt er sikkert.

I denne del af [adresse] er trafikmængden og hastigheden desuden lav, hvilket understøtter at cykling mod ensretningen kan ske sikkert. Tiltaget vil kræve en ændret afmærkning primært omfattende udskiftning/supplerende tavler samt evt. afmærkning på kørebanen i krydsene på strækningen.

Oversigtskort er vedlagt som bilag.

### Økonomi

Tiltagene kan udføres indenfor den allerede afsatte ramme til grønne mobilitetsprøvehandlinger.

### Klima og resiliensvurdering

Forbedring af cykelforholdene vil fremme særligt hverdagscyklismen. [adresse] klimaplan har ét mål der vedrører dette: "25 % af ture kortere end 5 km foregår på cykel eller elcykel".

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | udvalget tager orienteringen til efterretning. |

### Beslutning

Taget til efterretning.